Διευκρίνιζοντας την ανακοίνωση του Υπουργείου Παιδείας:

Η διενέργεια **αυτοδιαγνωστικού ελέγχου (self-test)** είναι υποχρεωτική για τους μαθητές όλων των σχολικών μονάδων Πρωτοβάθμιας Εκπαίδευσης. Εξαιρούνται του μέτρου, τα παιδιά που έχουν ιστορικό νόσησης εντός του τελευταίου 6μήνου. **Η είσοδος των μαθητών στο σχολείο γίνεται με επίδειξη βεβαίωσης αρνητικού αποτελέσματος.**

Ο υποχρεωτικός αυτοδιαγνωστικός έλεγχος διενεργείται 2 φορές την εβδομάδα, πριν από την Τρίτη και την Παρασκευή και έως είκοσι τέσσερις (24) ώρες πριν από την προσέλευση στη σχολική μονάδα.

Κατ’ εξαίρεση, **την πρώτη εβδομάδα λειτουργίας** κάθε σχολικής μονάδας ο πρώτος αυτοδιαγνωστικός έλεγχος (self test) διενεργείται έως και είκοσι τέσσερις (24) ώρες πριν την προσέλευση στη σχολική μονάδα. Ο δεύτερος έλεγχος, συστήνεται να διενεργείται την 3η ημέρα μετά τον πρώτο σύμφωνα με τη με αρ. πρωτ. Δ1α/ΓΠ.οικ. 53950/4-9-2021 (Β ́4054) ΚΥΑ. (Δηλαδή, θα γίνει το πρώτο σελφ τεστ την Κυριακή με επίδειξή του την Δευτέρα στον αγιασμό και την Πέμπτη επίδειξη του επόμενου με πραγματοποίησή του την Τετάρτη)

Από την επόμενη εβδομάδα, το σελφ τεστ θα πραγματοποιείται Δευτέρα και Τετάρτη και το αποτέλεσμα θα μας το δείχνετε Τρίτη και Παρασκευή.

Παρακαλείσθε να φέρνετε τη σχολική κάρτα εκτυπωμένη από το gov.gr ή χειρόγραφη , να αναγράφεται οπωσδήποτε όμως ο ηλεκτρονικός κωδικός πάνω δεξιά για να είναι έγκυρη.

Οι γονείς / μαθητές από **08-09-2021**έως **17-09-2021** μπορούν να παραλαμβάνουν **6 δωρεάν self-tests** (για τις επόμενες 3 εβδομάδες λειτουργίας των σχολείων) από τα φαρμακεία.

7. Η **σωστή χρήση κατάλληλης προστατευτικής μάσκας** (υφασμάτινης ή απλής χειρουργικής) είναι υποχρεωτική για τους μαθητές σε όλες τις τάξεις, τους εκπαιδευτικούς και το λοιπό προσωπικό, καθώς και για τους επισκέπτες των σχολικών μονάδων.

**Καλή σχολική χρονιά!!!**